{"natural_text": "ประกาศอธิบดีกรมสรรพากร\nเรื่อง หลักเกณฑ์ วิธีการ เงื่อนไข และรูปแบบการส่งข้อมูลบัญชีทางการเงินแบบอัตโนมัติ\nตามความตกลงพหุภาคีระหว่างเจ้าหน้าที่ผู้มีอำนาจในการแลกเปลี่ยนข้อมูล\nบัญชีทางการเงินแบบอัตโนมัติ\n\nอาศัยอำนาจตามมาตรา ๑๘ แห่งพระราชกำหนดการแลกเปลี่ยนข้อมูลเพื่อปฏิบัติตาม\nความตกลงระหว่างประเทศเกี่ยวกับภาษีอากร พ.ศ. ๒๕๖๖ อธิบดีกรมสรรพากรกำหนดให้ผู้มีหน้าที่\nรายงานตามมาตรา ๑๕ แห่งพระราชกำหนดการแลกเปลี่ยนข้อมูลเพื่อปฏิบัติตามความตกลงระหว่างประเทศ\nเกี่ยวกับภาษีอากร พ.ศ. ๒๕๖๖ ดำเนินการตามหลักเกณฑ์ วิธีการ เงื่อนไข และรูปแบบการส่งข้อมูล\nบัญชีทางการเงินแบบอัตโนมัติตามความตกลงพหุภาคีระหว่างเจ้าหน้าที่ผู้มีอำนาจในการแลกเปลี่ยนข้อมูล\nบัญชีทางการเงินแบบอัตโนมัติ ดังต่อไปนี้\n\nข้อ ๑ ให้ข้อมูลดังต่อไปนี้เป็นข้อมูลที่ผู้มีหน้าที่รายงานต้องส่งมาถึงอธิบดีกรมสรรพากร\n(๑) ข้อมูลของเจ้าของบัญชี\n(ก) ในกรณีเจ้าของบัญชีเป็นบุคคลธรรมดาที่เป็นผู้ถือบัญชี ได้แก่ ชื่อ ที่อยู่ รัฐหรือภาครัฐ\nซึ่งเป็นถิ่นที่อยู่ หมายเลขประจำตัวผู้เสียภาษี และวันเดือนปีเกิด และสถานที่เกิด ของผู้ที่ต้องถูกรายงาน\nแต่ละรายซึ่งเป็นเจ

{"natural_text": "(ข) เงินได้รวมทั้งหมดจากการขายหรือไถ่ถอนทรัพย์สินที่จ่ายหรือเครดิตเข้าบัญชี\nระหว่างปีปฏิทิน ซึ่งผู้มีหน้าที่รายงานดำเนินการในฐานะผู้รับฝาก นายหน้า ผู้กระทำการแทน หรือตัวแทนอื่นใด\nสำหรับเจ้าของบัญชี\n\n(๗) ในกรณีของบัญชีเงินฝาก ได้แก่ จำนวนรวมของดอกเบี้ยทั้งหมดที่จ่ายหรือเครดิตเข้าบัญชี\nในระหว่างปีปฏิทิน และ\n\n(๘) ในกรณีของบัญชีใด ๆ นอกจากบัญชีตาม (๖) และ (๗) ได้แก่ จำนวนรวมทั้งหมด\nที่จ่ายหรือเครดิตให้กับเจ้าของบัญชีซึ่งเกี่ยวเนื่องกับบัญชีดังกล่าวระหว่างปีปฏิทิน ซึ่งผู้มีหน้าที่รายงาน\nเป็นผู้มีภาระผูกพันหรือเป็นลูกหนี้ รวมถึงการจ่ายเงินค่าไถ่ถอนทั้งหมดที่ต้องจ่ายให้แก่เจ้าของบัญชี\nในระหว่างปีปฏิทิน\n\nข้อ ๒ ให้ผู้มีหน้าที่รายงานระบุสกุลเงินของบัญชี โดยให้รายงานตามหน่วยสกุลเงิน\nซึ่งผู้มีหน้าที่รายงานจัดเก็บไว้ในฐานข้อมูลของผู้มีหน้าที่รายงาน ทั้งนี้ ในกรณีที่บัญชีที่ต้องถูกรายงานมีสกุลเงิน\nที่ได้จัดเก็บไว้มากกว่าหนึ่งสกุลเงิน ให้ระบุสกุลเงินใดสกุลหนึ่งตามที่ได้มีการบันทึกไว้เพียงสกุลเงินเดียว\nรวมทั้งระบุสกุลเงินที่ใช้เพื่อวัตถุประสงค์ในการรายงานด้วย\n\nข้อ ๓ ผู้มีหน้าที่รายงานอาจดำเนิน

{"natural_text": "ข้อ ๕ ให้ผู้มีหน้าที่รายงานส่งข้อมูลตามข้อ ๑ ผ่านระบบเครือข่ายอินเทอร์เน็ตทางเว็บไซต์ของกรมสรรพากร www.rd.go.th โดยมีวิธีการ ดังต่อไปนี้\n\n(๑) เข้าสู่ระบบรายงานข้อมูลบัญชีทางการเงินตามมาตรฐานการรายงานทั่วไป (Common Reporting Standard: CRS) ทางเว็บไซต์ของกรมสรรพากร www.rd.go.th โดยตรง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนเข้าใช้ระบบดังกล่าวของกรมสรรพากร\n\n(๒) ส่งข้อมูลตาม CRS XML Schema ตามที่กำหนดไว้ในมาตรฐานการรายงานข้อมูลทั่วไป (Common Reporting Standard: CRS) และสอดคล้องกับรูปแบบและวิธีการนำเข้าข้อมูลเข้าสู่ระบบรายงานข้อมูลบัญชีทางการเงินตามมาตรฐานการรายงานทั่วไป (Common Reporting Standard: CRS) ตามแนวทางที่กำหนดไว้บนเว็บไซต์ของกรมสรรพากร www.rd.go.th โดยข้อมูลที่ผู้มีหน้าที่รายงานส่งมายังอธิบดีกรมสรรพากรต้องเป็นภาษาอังกฤษ\n\nทั้งนี้ การส่งข้อมูลจะสมบูรณ์เมื่อผู้มีหน้าที่รายงานนั้นได้รับการแจ้งข้อความจากระบบของกรมสรรพากรในการยืนยันการส่งรายงานข้อมูลบัญชีทางการเงินดังกล่าวสมบูรณ์แล้ว\n\nข้อ ๖ ผู้มีหน้าที่รายงานอาจแต่งตั้งตัวแทนเพื่อส่งข้อมูลเกี่ยวกับบัญชีทางการเงินมาอย่างอธิบดีกรมสรรพากรก็ได้ โดยให้ผู้มีหน้าที่รายงานจัดทำเอกสารหลักฐานอันแสดงถึงการทำรายการแต่งตั้งตัวแทนเช่นว่านั้น\n\nให้นำความในข้อ ๑ ถึงข้อ ๕ มาใช้บังคับกับการรายงานข้อมูลบัญชีทางการเงินโดย